CELEX: E2010P0013
Language: mt
Date: 2010-08-23 00:00:00
Title: Azzjoni mressqa fit- 23 ta' Awwissu 2010 minn Aleris Ungplan AS kontra l-Awtorità tas-Sorveljanza tal-EFTA (Każ E-13/10)

25.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/21
            
         Azzjoni mressqa fit-23 ta' Awwissu 2010 minn Aleris Ungplan AS kontra l-Awtorità tas-Sorveljanza tal-EFTA
   (Każ E-13/10)
   2010/C 320/10
   Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fit-23 ta' Awwissu 2010 minn Aleris Ungplan AS, irrapreżentata minn Jon Midthjell, avukat, Advokatfirmaet Midthjell AS, Grev Wedels plass 5, 0151 Oslo, NORWAY.
   Ir-rikorrenti titlob lill-Qorti tal-EFTA:
   
               (1)
            
            
               Tħassar id-Deċiżjoni Nru 248/10/COL tal-Awtorità ta' Sorveljanza tal-EFTA li tikkonċerna l-Każijiet Nri 66111 u 66744 tal-21 ta' Ġunju 2010.
            
         
               (2)
            
            
               Tordna lill-Awtorità ta' Sorveljanza tal-EFTA sabiex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet miġjuba bħala sostenn:
   
   
               —
            
            
               Ir-Rikorrenti, Aleris Ungplan AS, hjia fornitur privat ta' servizzi taż-żgħażagħ fin-Norveġja. Aleris Ungplan AS hija sussidjara proprjetà sħiħa tal-Grupp Aleris li għandu l-kwartieri ġenerali f'Stokkolma, l-Isvezja.
            
         
               —
            
            
               Ir-Rikorrenti ressqet ilment mal-Awtorità ta' Sorveljanza tal-EFTA li jallega li l-esklużjoni tal-fornituri kollha ta' kura taż-żgħażagħ ħlief l-organizzazzjonijiet mingħajr skop ta' qligħ minn żewġ akkwisti pubbliċi relatati mas-servizzi tal-kura taż-żgħażagħ fin-Norveġja kienu kuntrarji għall-Ftehim taż-ŻEE.
            
         
               —
            
            
               Bid-deċiżjoni kkuntestata, l-Awtorità ta' Sorveljanza tal-EFTA għalqet il-każ, minħabba li kkunsidrat li l-esklużjonijiet ma kinux imorru kontra l-Ftehim taż-ŻEE.
            
         
               —
            
            
               Ir-Rikorrenti ssostni li l-Awtorità tas-Sorveljanza tal-EFTA:
               
                           —
                        
                        
                           naqset milli tħares il-prinċipju tan-nondiskriminazzjoni tal-Artikolu 2 tad-Direttiva 2004/18/KE u r-regoli applikabbli għall-akkwist pubbliku skont il-liġi taż-ŻEE; kif ukoll
                        
                     
                           —
                        
                        
                           naqset milli tiddikjara b'mod suffiċjenti r-raġunijiet għad-deċiżjoni tagħha.